Juvenes > Yritys > Ympäristöpolitiikka > Päämäärät
❯ Yritys ❯ Ympäristöpolitiikka ❯ Päämäärät
Hankintakriteeristössä varmistamme kokonaisvastuulliseen tuotantoketjun. Laadimme hankintakriteeristön ohjaamaan ympäristövaikutusten huomiointia hankintapäätöksissä. Noudatamme omavalvontasuunnitelmaa, hankintaohjetta sekä tarkkaa reseptiikkaa, joilla varmistetaan tuotteidemme jäljitettävyys, tasalaatuisuus, pakkauskoot ja -materiaalit sekä yhdenmukaiset toimintatavat.
Juveneksen ravintoloissa käytetään vain vastuullisia kalatuotteita (mm. MSC-sertifioitu), jotka ovat WWF:n liikennevaloluokittelun vihreällä merkittyjen lajien listalla. Tarjoamme asiakkaillemme päivittäin kaikissa ravintoloissamme mahdollisuuden myös ravitsemuksellisesti täysipainoiseen kasvisateriaan. Juvenes edistää myös mm. Reilun kaupan tuotteiden käyttöä.
Kiinnitämme erityistä huomiota tila-, kone- ja laitesuunnittelussa sekä niiden hankinnoissa energiatehokkuuteen sekä elinkaariajatteluun. Laitehankintojen yhteydessä ravintoloiden astiahuoltoon ja teknologiaan on valittu ekologisia sekä vettä, energiaa sekä pesuainetta säästäviä vaihtoehtoja. Astianpesukoneiden pesuaineet ovat myös ympäristöystävällisiä. Mittausta ja seurantaa verrataan edellisiin vuosiin ja toimenpiteisiin sekä koneita ja laitteita ennakkohuolletaan.
Juvenes Ravintoloiden ja erityisesti kampus- ja lounasravintoloiden toiminta muodostaa suurimman osan yrityksen ympäristövaikutuksista. Yksi Juveneksen ympäristöpäämääristä on jätteeksi päätyvän materiaalin vähentäminen.
Tämä ympäristöpäämäärän tavoitteista lajittelumahdollisuuksien lisääminen on toteutunut parhaiten. Toimipisteestä riippuen ravintoloissa lajitellaan sekajäte, biojäte, paperi, pahvi, keräyskartonki, energiajae, pienmetalli, toimistopaperi ja lasi sekä kerätään asianmukaisesti muovi- ja ongelmajätteet, joista mm. rasvakeittimien jäteöljy hyödynnetään biopolttoaineeksi. Biojätteen määrän vähentämiseksi ruuanvalmistusprosessissa tapahtuvaa hävikkiä pyritään ennaltaehkäisemään säännöllisellä hävikin seurannalla ja ruoanvalmistuksen vaiheistamisella.
Jäteseuranta toteutetaan kahdesti vuodessa. Jätehuollon onnistumisessa tärkeä rooli on myös kiinteistön omistajalla. Tavoitteiden saavuttamiseksi Juveneksen toimesta on lisätty yhteistyötä kiinteistönomistajien kanssa.